ചരതൻ സോളമൻ

ശ്രീ മൂലം പ്രജാ സഭയിലെ നോമിനേറ്റ് ചെയ്യപ്പെട്ട അംഗമായിരുന്നു ചരതൻ സോളമൻ. അക്കാലത്ത് പരിവർത്തിത കൃസ്ത്യാനികൾക്ക് നോമിനേറ്റ് ചെയ്യപ്പെടാൻ അവകാശമുണ്ടായിരുന്നില്ല. സാധു ജന പരിപാലന സംഘത്തിന്റെ അസിസ്റ്റന്റ് സെക്രട്ടറിയായിരുന്ന ചരതൻ സോളമനെ അയ്യങ്കാളിയാണ് സഭയിലെത്തിച്ചത്, ഇതിനായി സോളമന് ഹിന്ദുമതത്തിലേക്ക് പരിവർത്തനം ചെയ്യേണ്ടി വന്നു. 1913 ലാണ് ചരതൻ ഈ പദവി ഏറ്റെടുത്തത്. 1914 ൽ വെള്ളിക്കര ചോതിയും പ്രജാ സഭയിലേക്ക് നാമ നിർദേശം ചെയ്യപ്പെട്ടു. 
ജീവിതരേഖ
ആലപ്പുഴ കാവാലം കുന്നുമ്മൽ സ്വദേശിയായിരുന്നു. വെള്ളിക്കര ചോതിയോടും അയ്യങ്കാളിയോടും ചേർന്ന് അടിസ്ഥാന വർഗത്തിൽപ്പെട്ട ജനങ്ങളുടെ അവകാശങ്ങൾ നേടിയെടുക്കാനും അവരുടെ പ്രശ്നങ്ങൾ ഭരണാധികാരികളുടെ ശ്രദ്ധയിൽപ്പെടുത്താനും ശ്രദ്ധിച്ചു. അന്ന് കുട്ടനാട് കൊല്ലം ജില്ലയിലായിരുന്നു. കൊല്ലം ജില്ലയെ പ്രതിനിധീകരിച്ചാണ് പ്രജാസഭയിലെത്തിയത്. കൃസ്ത്യൻ പുലയർക്കു വേണ്ടി സഭയിൽ അദ്ദേഹം നിലകൊണ്ടു. ഇതിനോട് അയ്യങ്കാളി യോജിച്ചില്ല.ചരാതന്റെ നിലപാട് സംഘത്തിന്റേതല്ല എന്ന നിലപാട് അദ്ദേഹം സ്വീകരിച്ചു.1914 ഫെബ്രുവരിയിൽ ചേർന്ന ശ്രീമൂലം പ്രജാസഭയുടെ പത്താം യോഗത്തിൽ പുലയ കൃസ്ത്യാനികളുടെ വക്താവ് എന്ന നിലയിലെ ചരാതന്റെ നിലപാടുകളോട് അദ്ദേഹം ശക്തമായി വിയോജിച്ചു.


അവലംബം

വർഗ്ഗം:ശ്രീമൂലം പ്രജാസഭാ അംഗങ്ങൾ
വർഗ്ഗം:നവോത്ഥാനകാല ശിൽപികൾ